સારાંશ માટે દસ્તાવેજ: નોંધનીય છે કે ઠાકોરસેનાના અગ્રણી અને દારૂબંધીના આંદોલનકારી તરીકે ઓળખાતા અલ્પેશ ઠાકોર વર્ષ 2017માં ગુજરાતની વિધાનસભાની ચૂંટણી પહેલાં કૉંગ્રેસમાં જોડાયા હતા, પરંતુ તેઓ જુલાઈ, 2019માં પક્ષપલટો કરીને ભાજપમાં જોડાઈ ગયા.

હવે જ્યારે ગુજરાત વિધાનસભાની પેટાચૂંટણીનાં પરિણામોમાં અલ્પેશ ઠાકોરની હાર થઈ છે ત્યારે અલ્પેશ ઠાકોર કોણ છે, કેમ તેઓ ગુજરાતના રાજકારણમાં મહત્ત્વપૂર્ણ સ્થાન ધરાવે છે તેમજ કૉંગ્રસના ઉમેદવાર તરીકે રાધનપુર બેઠક પરથી જીતેલા અલ્પેશ ઠાકોરને હાલ યોજાયેલી પેટાચૂંટણીનાં પરિણામોમાં કેમ પછડાટ મળ્યો એ જાણવું રસપ્રદ બની જાય છે. 

અલ્પેશ ઠાકોરના પરાજયનાં કારણો

અલ્પેશ ઠાકોરના પરાજયનાં કારણો અંગે વાત કરતાં વરિષ્ઠ પત્રકાર અજય ઉમટ જણાવે છે કે, "અલ્પેશ ઠાકોરની હાર એ ગુજરાતની પ્રજા ક્યારેય પક્ષપલટુઓને સ્વીકારતી નથી એ વાતની સાબિતી પૂરી પાડે છે. અલ્પેશ ઠાકોરે આ ચૂંટણીમાં માત્ર ઠાકોરવાદ ચલાવ્યો હતો."

"રાધનપુર મતવિસ્તાર સાંતલપુર, સમી-હારિજ અને રાધનપુર વિસ્તારમાં વહેંચાયલો છે. જ્યાં ઠાકોર મતદારોની સંખ્યા 60 થી 65 હજાર છે, પરંતુ તેની સામે આંજણા પટેલ, ચૌધરી સમાજના લોકો અને સ્થાનિક મુસ્લિમ સમાજના લોકો પણ તેનાથી નારાજ હતા." 

"તેમજ મુસ્લિમ સમાજ, બ્રાહ્મણ સમાજ અન આહિર સમાજે પોતાની વફાદારી કૉંગ્રેસ પક્ષ તરફ રાખી હતી. આમ ઠાકોર સમાજ વિરુદ્ધ ત્યાંના બધા સમાજો ભેગા થઈ ગયા." 

"આ કારણે અલ્પેશ ઠાકોર પાસે ભાજપ જેવું સંગઠન હોવા છતાંય તેમને હારનો સામનો કરવો પડ્યો."

"તેમજ ચૂંટણીપ્રચાર દરમિયાન તેમણે કરેલા વાણીવિલાસે પણ તેમની હારમાં મહત્ત્વની ભૂમિકા ભજવી છે." 

"ચૂંટણીપ્રચારમાં તેઓ સતત કહેતા રહ્યા કે હવે હું નાયબ મુખ્ય મંત્રી બનવાનો છું અને તમારાં બધાં કામો હવે માત્ર હુકમ આપ્યાથી થઈ જશે. આવાં નિવેદનોના કારણે ઠાકોર સમાજ સિવાયના અન્ય સમાજના લોકોમાં અલ્પેશ અને ભાજપ પ્રત્યે નારાજગી જોવા મળી હતી."

"અલ્પેશ ઠાકોરને ટિકિટ મળવાના કારણે ભાજપના સ્થાનિક કાર્યકરોમાં રોષ જોવા મળ્યો હતો. કાર્યકર્તાઓની આ નારાજગી પણ ભાજપ અને અલ્પેશની હારનું મુખ્ય કારણ બન્યું હતું."

"ચૂંટણીપ્રચારમાં પક્ષના આદેશને અનુસરીને શંકરસિંહ ચૌધરી અલ્પેશને મદદરૂપ થવા હંમેશાં તત્પર રહ્યા, પરંતુ તેમના ટેકેદારોનું સમર્થન અલ્પેશને ન મળી શક્યું. જે અલ્પેશના વિરુદ્ધમાં ગયું."

હાર અલ્પેશની કે ભાજપની?

અલ્પેશ ઠાકોરની હારનાં કારણો અંગે વાત કરતાં એમ. એસ. યુનિવર્સિટી, વડોદરાના પોલિટિકલ સાયન્સ...\nદસ્તાવેજની સમાન ભાષામાં સારાંશ:
પાટણ જિલ્લાની રાધનપુર બેઠક પરથી ભાજપના ઉમેદવાર અલ્પેશ ઠાકોરને પેટાચૂંટણીમાં કૉંગ્રેસના ઉમેદવાર રઘુ દેસાઈ સામે પરાજયનો સામનો કરવો પડ્યો છે.